دیمیان بیدنیئی

دیمیان بیدنیئی (پیدائش: 13 اپریل 1883ء - وفات: 25 مئی 1945ء) سوویت روسی شاعر تھے۔

حالات زندگی 
دیمیان بیدنیئی کیرووہراد اوبلاست، یوکرین، روسی سلطنت میں 13 اپریل 1883ء کو پیدا ہوئے۔ بیسویں صدی کا یہ توانا انقلابی شاعر عوام میں سے ابھراتھا۔ بیدنیئی خود آموز اور فطری صلاحیتوں کے مالک تھے۔ نوجوانی ہی میں وہ انقلابی جدوجہد میں شریک ہو گئے، بالشویک ہوئے اور غیر قانونی و خفیہ طور پر شائع ہونے والے اخبار پاودا کے اولین اور مزدور طبقے میں سب سے مقبول و محترم مصنفوں میں تھے۔ بیدنیئی کی نظمیں، حکایات، گیت اور اشعار انقلابی سوزوگداز سے پر ہوتے تھے اور ان سے دسیوں لاکھ مزدور اور کسان اچھی طرح واقف تھے۔ لینن خود دیمیا ن بیدنیئی کی استعداد کی بڑی قدر کرتے تھے۔ اپنی تخلیقات کے لیے دیمیان بیدنیئی روسی قومی شاعری کے سرچشموں میں، کریلوف اور نیکراسوف کی تصانیف میں اور ان عظیم روسی شاعروں کی جمہوری عوامی زبان میں پیرایۂ اظہار کی توانائی کی تلاش کرتے تھے۔

خانہ جنگی کے برسوں میں دیمیان بیدنیئی کی آواز پورے ملک میں گونجتی اور نو عمر سوویت جمہوریہ کے سارے بد طینت دشمنوں پر وار کرتی تھی۔ سرخ فوج کے ان سپاہیوں کے بارے میں ایک نظم جو پیریکوف کے پاس لڑائی میں مارے گئے تھے، سرخ فوج سے معنون بہترین نظموں میں ہے۔ خاص سڑک، رخصت، چاہتے تھے کہ ہمیں ختم کریں اور بیدنیئی کے دوسرے شاہکار روسی ادب کی تاریخ میں ایک مستقل مقام رکھتے ہیں۔ ہٹلری حملے کے برسوں میں ان کا قلم دشمن پر انتہائی بیرحمی سے وار پر وار کرتا رہا۔ اخباروں اور رسالوں میں ان کی شعری مطبوعات، سوویت خبررساں ایجنسی تاس کے نمائشی دریچے میں ان کے پوسٹر اور ان کے گیت فوجیوں میں اور محاذپر لڑنے والوں میں بہت مقبول تھے۔ دیمیان بیدنیئی نے اپنے آخری سانس تک فاشسٹ حملہ آوروں کے خلاف اپنی شاعری شاعرانہ جنگ جاری رکھی۔

نظمیں 
 خاص سڑک
 رخصت
 چاہتے تھے کہ ہمیں ختم کریں

وفات 
دیمیان بیدنیئی 62 سال کی عمرمیں 25 مئی 1945ء کو ماسکو، سویت یونین میں وفات کر گئے۔

حوالہ جات 

1883ء کی پیدائشیں
1945ء کی وفیات
انقلابی ادب
بیسویں صدی کے شعرا
بیسویں صدی کے مرد مصنفین
روسی شاعر
روسی شخصیات
سوویتی شعراء
یوکرائنی شعراء
یوکرائنی ملحدین
یوکرینی مصنفین
پہلی جنگ عظیم کی روسی عسکری شخصیات
سوویتی مرد مصنفین
یوکرائنی مرد شعرا
سینٹ پیٹرز برگ اسٹیٹ یونیورسٹی کے فضلا
یوکرینی شعرا
کتاب اور مخطوطہ جمع کرنے والے
ویکی ڈیٹا سے مطابقت رکھنے والی مختصر تفصیل